ताइवान के विदेश कारोबार विकास परिषद के चेयरमैन जेम्स हुआंग का कहना है कि उनके देश की कंपनियों को भारत में कारोबार के मौकों को भुनाने के लिए स्थानीय कंपनियों के साथ साझेदारी करनी चाहिए। हुआंग ने ताइपे टाइम्स से कहा कि अदाणी समूह और सीपीसी के बीच पेट्रोकेमिकल पार्क की स्थापना के लिए बातचीत चल रही है। सूत्र ने कहा कि यह हाल के वर्षों में गुजरात में सबसे बड़ा विदेशी प्रत्यक्ष निवेश होगा और संयंत्र में एथिलीन जैसे उत्पादों का उत्पादन होगा। साथ ही इसमें नैफ्था क्रेकर यूनिट भी होगी। हालांकि बिज़नेस स्टैंडर्ड ने सीपीसी ताइवान और अदाणी समूह ने इस बारे में पूछे गए सवालों का जवाब नहीं दिया। ताइवानी कंपनी के अधिकारियों की गुजरात के मुख्यमंत्री विजय रूपाणी के साथ एक बार बैठक हो चुकी है। सीपीसी चाहती है कि अदाणी समूह परियोजना में बड़ी हिस्सेदारी ले लेकिन भारतीय कंपनी ने अभी इस बारे में अंतिम फैसला नहीं लिया है। सूत्रों का कहना है कि सीपीसी ताइवान की परियोजना के बारे में आंध्र प्रदेश की सरकार से भी बात चल रही है।